OPŠTINA NIKŠIĆ

SAVJET ZA SARADNJU LOKALNE SAMOUPRAVE I NEVLADINIH ORGANIZACIJA

I Z V J E Š T A J

O RADU SAVJETA ZA SARADNJU LOKALNE SAMOUPRAVE I

 NEVLADINIH ORGANIZACIJA ZA 2020.GODINU

Nikšić, februar 2021.godine

**I Z V J E Š T A J**

**O RADU SAVJETA ZA SARADNJU LOKALNE SAMOUPRAVE I**

**NEVLADINIH ORGANIZACIJA ZA 2020.GODINU**

 **Uvod**

Skupština opštine, je saglasno Zakonu o lokalnoj samoupravi i Statutu Opštine Nikšić, u skladu sa modelom Odluke koju su sačinili Zajednica opština i OEBS, donijela Odluku o Savjetu za saradnju lokalne samouprave i nevladinih organizacija, u cilju unapređenja institucionalnog okvira i jačanja kapaciteta za stvaranje uslova za unapređenje saradnje i razvijanje odnosa između Opštine i nevladinih organizacija Skupština opštine.

 Odlukom su utvrđena prava i dužnosti, sastav, način imenovanja i rada Savjeta.

Odlukom o osnivanju Savjeta, članom 4,propisana je obaveza Savjeta, da jednom godišnje podnosi Skupštini opštine izvještaj o svom radu.

 **II Ostvarivanje funkcije Savjeta**

 Izvještajem o radu Savjeta za 2020.godinu, obuhvaćen je period od 1.01.2020. – 31.12.2020.godine.

 Savjet je u periodu od 1.01.-31.12.2020.godine, održao tri sjednice, na kojima je razmatrao pitanja iz svoje nadležnosti definisana Odlukom o Savjetu.

 Na trećoj sjednici, koja je održana 19.02.2020.godine, Savjet je razmatrao radnu verziju Izvještaja o radu Savjeta za 2019. godinu, koji je pripremila Služba za skupštinske poslove i isti, uz istaknute sugestije, prihvatio i dostavio Skupštini na razmatranje i usvajanje.

 Na istoj sjednici, Savjet je inicirao izmjenu Odluke o Savjetu za saradnju lokalne samouprave i nevladinih organizacija, u dijelu propisivanja prava na naknadu za rad, budući da i ostalim radnim tijelima koje imenuje Skupština opštine,pripada naknada za rad.

 Takođe, Savjet je zaključio da je neophodno da se napravi fejsbuk grupa, radi razmjenjivanja informacija između nevladinog sektora, kao i između nevladinog sektora i lokalne samouprave, u cilju uspostavljanja većeg stepena saradnje, na planu realizacije projekata od značaja za razvoj lokalne samouprave.

 Na četvrtoj sjednici**,** koja jeodržana 17.06.2020.godine, Savjet je razmatrao planirane aktivnosti Savjeta i dinamiku njihove realizacije,za period 1.01.- 1.06.2020.godine i zaključio da su planirane aktivnosti, najvećim dijelom, realizovane.

 Savjet je razmatrao Obavještenje Komisije za raspodjelu sredstava nevladinim organizacijama Opštine Nikšić, koje je bilo objavljeno na sajtu Opštine Nikšić, 24.03.2020.godine, kojim je obavješten nevladin sektor sa sjedištem u opštini Nikšić, da u predviđenom roku, se neće raspisati Konkurs za raspodjelu sredstava nevladinim organizacijama, shodno novonastaloj situaciji izazvanoj pandemijom koronavirusa, pa je povodom toga zaključio sljedeće:

1.Savjet je izrazio mišljenje da, neraspisivanjem Konkursa za raspodjelu sredstava nevladinim organizacijama, u predviđenom roku, shodno Odluci o kriterijumima,načinu i postupku raspodjele sredstava nevladinim organizacijama, je dovedena u pitanje realizacija projekata nevladinog sektora, koji su od značaja za rješavanje pitanja socijalnih grupa i drugih kategorija stanovništva koje su najviše pogođene pandemijom;

2. Savjet je ocijenio za potrebnim da, nadležni organi lokalne uprave, u što kraćem roku, iznađu najoptimalnija rješenja, u cilju realizacije Odluke o kriterijumima, načinu i postupku raspodjele sredstava nevladinim organizacijama i istu prilagode novonastalim okolnostima, izazvanim pandemijom koronavirusa;

3. Savjet je sugerisao lokalnoj upravi da, ukoliko za to postoji potreba, pristupi u što kraćem roku, izmjeni Odluke o kriterijumima,načinu i postupku raspodjele sredstava nevladinim organizacijama, u dijelu izmjene kriterijuma za bodovanje projekata i rokova propisanih Odlukom, a sve u cilju realizacije Odluke.

Savjet je navedene zaključke proslijedio nadležnim organima lokalne uprave, u cilju njihove realizacije.

Na petoj sjednici, koja je održana 24.06.2020.godine, Savjet je razmatrao odgovor predsjednika Opštine, na zaključke koje je Savjet donio, na sjednici od 17.06.2020.godine, u vezi sa Obavještenjem Komisije za raspodjelu sredstava za finansiranje projekata nevladinih organizacija, koje je objavljeno na sajtu Opštine, da u predviđenom roku, neće biti raspisan Konkurs za raspodjelu sredstava nevladinim organizacijama.

Savjet je jednoglasno ocijenio da, je neophodno, da nadležni organi lokalne uprave, u što kraćem roku, u skladu sa Odlukom o kriterijumima, načinu i postupku raspodjele sredstava nevladinim organizacijama, obrazuju Komisiju za raspodjelu sredstava za finansiranje projekata nevladinih organizacija.

 Članovi Savjeta, predstavnici nevladinog sektora (Miluša Žugić i Radoje Mijušković), insistirali su, da se, i pored objektivnih okolnosti u kojima se nalazi Budžet opštine Nikšić, iznađe mogućnost da se sredstva iz Budžeta opštine Nikšić za 2020.godinu, oprijedjeljena za finansiranje projekata nevladinih organizacija, realizuju do kraja 2020.godine, pozivajući se, pored ostalog, i na odluke Vlade Crne Gore i nadležnih ministarstava, koje su donijete za ove namjene.

 Savjet je ovlastio predsjednika Savjeta i članove Savjeta, predstavnike Opštine, da upoznaju predsjednika Opštine sa predlozima koji su Savjetu dostavljeni u pisanoj formi, od strane članova Savjeta, predstavnika nevladinog sektora i da ih, nakon razgovora, povratno informišu.

**III Javnost rada**

Savjet je javnost rada,u izvještajnom periodu obezbjeđivao, podnošenjem godišnjeg Izvještaja o radu Skupštini, saopštenjima u medijima nakon održanih sjednica Savjeta i objavljivanjem na web stranici opštine Nikšić, Izvještaja o radu i svih dokumenata i informacija koje je savjet usvajao i razmatrao.

 **IV Zaključno razmatranje**

 U izvještajnom periodu, Savjet je svoju funkciju ostvarivao u skladu sa Zakonom o lokalnoj samoupravi, Statutom Opštine Nikšić, Odlukom o Savjetu za saradnju lokalne samouprave i nevladinih organizacija i Planom rada za 2020.godinu.

 Savjet je, u obavljanju svoje funkcije, stvorio uslove za unaprijeđenje, saradnju i razvijanje odnosa između Opštine Nikšić i nevladinih organizacija.

 Savjet je svoj rad i aktivnosti planirao u skladu sa Planom rada Savjeta za 2020. godinu,koji nije iz objektivnih razloga u potpunosti realizovan, između ostalog, zbog pandemije izazvane koronavirusom, pa će nerealizovane aktivnosti biti predmet Plana rada Savjeta za 2021.godinu.

 Savjet je podstakao dijalog o svim pitanjima značajnim za jačanje saradnje i povjerenja radi doprinosa što kvalitetnijoj realizaciji politika koje utiču na okruženje u kojem djeluju nevladine organizacije.

 Savjet je ostvario potreban nivo komunikacije i saradnje sa organima lokalne uprave i javnim službama, kao i sa Komisijom za raspodjelu sredstava za finansiranje projekata nevladinih organizacija.

 Svojim preporukama i zaključcima, Savjet je sugerisao organima lokalne uprave da,kvalitetnije realizuje politiku u oblasti saradnje sa nevladinim organizacijama, odnosno finansijske održivosti nevladinih organizacija,zbog novonastale situacije izazvane koronavirusom.

 Savjet je razmatrao i davao mišljenje na akta kojima se utiče na institucionalni i pravni okvir za rad nevladinih organizacija i njihovo djelovanje u Opštini i pružao podršku za finansiranje projekata nevladinih organizacija, koji su od značaja za razvoj lokalne zajednice.

 Savjet je konstatovao, da u 2020. godini, sredstva za finansiranje projekata nevladinih organizacija, i pored insistiranja Savjeta, nijesu realizovana

 Savjet je konstatovao da je Skupština opštine, u prethodnom periodu, podsticala uključivanje predstavnika nevladinih organizacija u radu sjednice Skupštine opštine, putem instituta “slobodna stolica”, objavljivanjem poziva nevladinim organizacijama za prijavu učešća, na sjednice Skupštine opštine na web sajtu Skupštine,ali da je bio slab odziv nevladinih organizacija.

Savjet će, u narednom periodu, nastaviti da prati i da razmatra sva pitanja iz svoje nadležnosti i da pravovremeno zauzima stavove, daje predloge i podnosi inicijative za njihovo rješavanje i intenzivno preduzimati aktivnosti na jačanju partnerskih odnosa sa NVO sektorom i njihovim maksimalnim uključivanjem u procesu donošenja odluka, koje su od značaja za unapređenje i razvoj lokalne zajednice i kvalitetniji život građana.

SAVJET ZA SARADNJU LOKALNE SAMOUPRAVE

I NEVLADINIH ORGANIZACIJA

 P r e d s j e d n i k

 Radivoje-Lala Nikčević,s.r.